افغانستان حکومتی، مذکور مملکتده صلح اورنه تیش مقصدیده طالبان بیلن مذاکره قیلیش اوچون یالغیز گینه بیر آدرس بیلن روبرو بولیشینی تاکید قیلگن.
افغانستان تشقی ایشلر وزیرلیگیگه کوره، طالبان اوچون قطر اولکه سیده بیر دفتر آچیلیشی توغریسیده ینگی بیر لایحه نی توزه تگن.
بو لایحه، بوندن کیین گی افغانلر آره سیده گی یغین لرنی باشقه ییرده یولگه قوییشی نی رد قبول قیلمه یدی.
افغانستان حکومتی، مصلحتلی اولتیریش لرنی افغانستان تشقریسیده مهم ایمس ایکن لگینی ایتسه ده بیراق، بیرلشگن ملتلر تشکیلاتی، ترکمنستان اولکه سیده افغانستانلیک لر آره سیده مصلحت لی بیر یغین اوچون سعی قیلماقده.
افغانستان نینگ ایریم سیاسی گروه لری قتنه شیش لری بیلن سونگی پیت لرده نیچه مرته تینچلیک نینگ قنده ی اورنه تیش اوچون مصلحت لی یغین لر دنیا نینگ ایریم مملکت لریده بولیب اوتماقده.
مذکور اولتیریش لرنینگ سونگی مثالی اوتگن هفته ده گی ایککی کونلیک پاریس یغینی ایدی.
اما ایندی افغانستان حکومتی، بوندن کیین صلح اوچون هر قنده ی مذاکره افغانستان ایچکریسیده یولگه قوییلیشی اوستیده تاکید قیلماقده.
مذکور وزیرلیک، اگر طالبان گروهی بو مسئله اوچون قرشی بولسه لر، اوچینچی مملکت نظرده توتیلیشینی ایسته ماقده.
تشقی ایشلر وزیری زلمی رسول بوگون سنا مجلسیده یوریتگن سوزلریده، بونده ی ایضاحله دی:
" بیزنینگ قراریمیز بو دیرکی، افغانستانلیک لر آره سیده گی اولتیریش لرنی، افغانستان ایچیده یولگه قوییشیمیز کیره ک. اما صلح پروسه اوچون اگر طالبان بیلن افغانستانده یغین اوتکزه آلمسه سک، اوچینچی مملکت تاپیلیشی کیره ک. و بو مسئله افغانستان حکومتی نینگ ایسته گی بیلن عملگه آشیریلیشی کیره ک. و بو مملکت قطر دیر."
هرچند افغانستان حکومتی، تینچلیک اوچون ایریم مملکتلرده مصلحت قیلیش یغین لرنی ایجابی تأثیر قویمه یدی دیب معلوم قیلسه ده، بیراق، بیرلشگن ملت لر تشکیلاتی افغانستان تینچیلیگی توغری سیده ایریم گروه لر اشتراکی بیلن بحث قیلیش بیر یغیننی تورکمنستان نینگ مرکزی عشق آباد شهریده یولگه قویماقچی بولگن.
مذکور تشکیلات نینگ کابل ده گی وکالت خانه سی، بوندن بیر نیچه کون مقدم، افغانستانده گی سیاسی و مدنی فعاللری بیلن بو توغریده نظرلری نیمه ایکنینی بیلیش اوچون، مصلحت قیلگن ایدی.
pes_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab